Департман за србистику Филозофског факултета Универзитета у Нишу

Правној служби Филозофског факултета у Нишу

Наставно-научном већу Филозофског факултета Универзитета у Нишу

Служби за наставу и студентска питања Филозофског факултета у Нишу

ПРЕДЛОГ ОДЛУКЕ

Предмет: Именовање реализатора испита за предмете које је 2023/24. године држала проф. др Ирена Арсић након њеног одласка у пензију (и по потреби раније) и предавача од октобра 2024. године

Веће Департмана за србистику је на седници одржаној 14. јуна 2024. године усвојило предлог одлуке о именовању реализатора испита за предмете које је академске 2023/24. године држала проф. др Ирена Арсић (након њеног одласка у пензију – од октобра 2024. године, а у случају да буде неопходно, и пре тога – у септембарском и/или првом и другом октобарском року). Ради се о наставницима наведеним у овом предлогу одлуке. Такође, именовани наставници држаће часове предавања за наведене предмете почев од октобра 2024. године.

* *Историја културе српског народа* (Србистика, ОАС, О, I сем.): доц. др Мирјана Бојанић Ћирковић;
* *Књижевност од ренесансе до рационализма* (Србистика, ОАС, О, I сем.): доц. др Јелена Младеновић (мср Христина Аксентијевић наставља да држи часове вежби);
* *Пасторала у старој дубровачкој књижевности* (Србистика, ОАС, И, II сем.): проф. др Кристина Митић (мср Христина Аксентијевић наставља да држи часове вежби);
* *Комедиографски рад Марина Држића* (Србистика, МАС, И, I сем.): проф. др Кристина Митић (мср Христина Аксентијевић наставља да држи часове вежби);
* *Техника научног рада* (Србистика, МАС, О, I сем.): проф. др Драгиша Бојовић (већ је према акредитацији наведен у силабусу), проф. др Данијела Поповић Николић (мср Христина Аксентијевић наставља да држи часове вежби).

За наставу на доленаведеним предметима на докторским студијама Србистике ће од октобра 2024. године бити задужени наставници који су на поменутим предметима и раније, према акредитацији, били са проф. др Иреном Арсић.

* *Културни идентитет дубровачке књижевности* (ДАС, И, I сем.): доц. др Јелена Младеновић;
* *Европски оквири старијих српских књижевности* (ДАС, И, II сем.): проф. др Кристина Митић;
* *Комично и комедија у српској књижевности* (ДАС, И, II сем.): проф. др Горан Максимовић, проф. др Кристина Митић.

Предлог се упућује Наставно-научном већу ради даљег разматрања.

|  |  |
| --- | --- |
| У Нишу, 17. јуна 2024. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Доц. др Александра Јанић Митић,  управник Департмана |
|  |  |